Julius Nyerere
<s>Džulijus Kambarage Njerere (; Butiama, 13. april 1922—London, 14. oktobar 1999) je bio prvi predsednik nezavisne Tanzanije.</s>

<s>Otac mu je bio poglavica plemena Zanaki.</s><s>Njegovo ime na svahiliju glasi Mvalimu sa značenjem učitelj.</s><s>Sa dvanaest godina kreće u četvorogodišnju osnovnu školu u Musomi koju je završio za 3 godine, a zatim u srednju školu u Tabori.</s><s>Studirao je na Univerzietu Mekere u Kampali nakon čega je tri godine predavao engleski i biologiju u Tabori.</s><s>Stipendiju za studiju na Univerzitetu u Edinburgu dobio je 1949. godine gde je završio studije ekonomije i istorije.</s><s>Drugi je Afrikanac koji je dobio diplomu van Afrike.</s><s>Kada su kolonijalne vlasti saznale za njegovo političko delovanje, dobio je izbor: ili će predavati ili biti političar.</s><s>Jedno i drugo nije mogao biti.</s><s>Jedan je od osnivača Organizacije afričkog jedinstva.</s><s>On je spojio Tanganjiku i Zanzibar u jedno.</s><s>Od 1964. do 1985. bio je predsednik nezavisne Tanzanije.</s><s>Bio je afrički socijalista, ali njegove reforme nisu dale ploda.</s><s>Vodio je sličnu politiku kao i Kvame Nkruma.</s><s>Divio se afričkim seljacima i ljudima koji su živeli na tradicionalan način.</s><s>Godine 1979. pobedio je Idi Amina u ratu protiv Ugande.</s><s>Više je putovao nakon 1985. nego dok je bio predsednik.</s><s>Do 1990, je bio na čelu vladajuće stranke.</s><s>Godine 1985, u 63. godini Njerere je rekao: "Nisam uspeo.</s><s>Priznajmo to".</s><s>Ovom se rečenicom zauvek oprostio od politike.</s><s>Poslednje veliko delo bilo mu je posredovanje u sukobu u Burundiju 1996. godine.</s><s>Umro je u Londonu 1999. u 77. godini života od posledica leukemije.</s>

<s>Džulijus Njerere je 15. marta 1985. postao počasni građanin Beograda.</s>

<s>Tanzanijski političari
Predsjednici Tanzanije
Komunisti</s>

